Badou Ezzaki
Badou Ezzaki (Sidi Kacem, 2. april 1959.) je bivši marokanski profesionalni nogometni golman koji je nastupao za klubove u Maroku, Španiji i nogometnu reprezentaciju Maroka. Karijeru je počeo u ekipi Association Salé. 1978. godine prelazi u WAC. Sa klubom iz Casablance je osvojio prvenstvo države u sezoni 1985-86. Osvajač kupa je bio 1979. i 1981. godine. Za Mallorcu potpisuje 1986. godine. Karijeru je završio u ekipi FUS Rabat 1992. godine. Sa seniorskom reprezentacijom Maroka je igrao na svjetskom prvenstvu 1986. godine, te na četiri prvenstva Afrike. Za reprezentaciju je igrao od 1979. do 1992. godine. 1986. godine je izabran za najboljeg igrača Afrike.